**Markus Petteri Nurmi** (s. 29. kesäkuuta 1998 Turku) on suomalainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan oikea laitahyökkääjä.

Ura
---

### Seuraura

Nurmi on Raision Nuorisokiekon kasvatti. Hän siirtyi juniorina sittemmin Turun Palloseuraan. Nurmi teki toukokuussa 2014 kolmivuotisen juniorisopimuksen seuran SM-liigajoukkueen kanssa. Hän ei kuitenkaan vielä pelannut liigassa kaudella 2014–2015, vaan Nurmi pelasi ainoastaan TPS:n A- ja B-nuorissa. Hän voitti kauden päätteeksi A-nuorten Suomenmestaruuden.

Kaudella 2015–2016 Nurmi oli TPS:n A-nuorten paras maalintekijä ja kolmanneksi paras pistemies tehoilla 19+17=36. Hän edusti joukkuetta myös Junior Club World Cupissa. Nurmi pelasi samalla kaudella myös ensimmäisen liigapelinsä 20. tammikuuta 2016 Helsingin IFK:ta vastaan. Hänet merkittiin TPS:n nelosketjun oikeaan laitaan Jonne Virtasen ja Otto Niemisen viereen. Nurmi sai ottelussa jääaikaa 11.48 minuuttia. Hän pelasi kauden aikana kaksi SM-liigaottelua.

Ottawa Senators varasi Nurmen kuudennella kierroksella 163. pelaajana NHL:n varaustilaisuudessa 2016. Hän pelasi kauden 2016–2017 aikana TPS:ssä viisi SM-liigaottelua. Tammikuussa 2017 seura lainasi Nurmen toistaiseksi voimassa olevalla sopimuksella Mestis-joukkue TUTO Hockeyn paitaan paikkaamaan loukkaantumisia. Samassa kuussa hän teki TPS:n kanssa vuoden mittaisen jatkosopimuksen. Siirtorajan kynnyksellä helmikuussa Nurmen ilmoitettiin pelaavan TuTossa kauden loppuun. Koska TPS oli nimennyt hänet nuorten pelaajien listalle, seuralla oli oikeus kutsua Nurmen vahvuuteensa vielä siirtotarajan jälkeenkin. Hän näin ollen vahvisti kevätkaudella myös TPS:n A-nuoria, jossa Nurmi pelasi suurimman osan runkosarjastaan. Hän oli tehoilla 12+16=28 joukkueen paras maalintekijä ja toiseksi paras pistemies Santeri Sillanpään jälkeen.

Nurmi teki ensimmäisen miesten pääsarjamaalinsa Mestarien liigassa 2. syyskuuta 2017 alivoimalla tyhjään maaliin tšekkiläistä HK Hradec Královéa vastaan. Ensimmäinen SM-liigamaalinsa hän teki 19. syyskuuta 2017 Pelicansia vastaan. Kaikkiaan Nurmen varsinainen tulokaskausi SM-liigassa toi 51 runkosarjaottelussa tehot 10+11=21 ja 11 playoff-ottelussa yhden syöttöpisteen. Joulukuussa 2018 hän teki TPS:n kanssa vuoden mittaisen jatkosopimuksen. Kaudella 2018–2019 Nurmi oli TPS:n ainoa kauden kaikki 60 runkosarjaottelua pelannut pelaaja.

Jatkoaik.com-verkkolehden toimittaja Tuuli Määtän mukaan Nurmi otti kaudella 2019–2020 fyysisellä puolella askeleita kehityksessään ja hän muodosti TPS:ssä tehokkaan ketjun Topi Nättisen ja Lauri Pajuniemen kanssa. Nurmi oli 14 osumallaan joukkueen kolmanneksi paras maalintekijä. Hän edusti joukkuetta kauden aikana myös Spengler Cupissa. Tammikuussa 2020 Nurmi teki TPS:n kanssa kaksivuotisen jatkosopimuksen.

Kaudella 2020–2021 Nurmi teki 46 runkosarjaottelussa tehot 18+18=36. Hän oli TPS:n kolmanneksi paras maalintekijä. 27. lokakuuta 2020 vieraissa Kalevan Palloa vastaan Nurmi teki liigauransa ensimmäisen kypärätempun. Hänen ensimmäinen ja kolmas maalinsa syntyivät ylivoimalla ja toinen maali syntyi tasavajaalla. Jari Järvinen valitsi Nurmen ottelun Alumnien tähtien ykköstähdeksi. 28. marraskuuta 2020 pelatussa ottelussa Porin Ässiä vastaan Nurmi teki ottelun avausmaalin vain neljän sekunnin pelin jälkeen, mikä on SM-liigan historian nopein maali. Aiempi ennätys oli viisi sekuntia ja se oli Jari Laihon, Esa Väliojan ja Seppo Ahokaisen hallussa. Helmikuussa 2021 Nurmi joutui pariksi viikoksi karanteeniin, kun Suomen A-maajoukkueessa oli ilmennyt Beijer Hockey Gamesin jälkeen koronavirustartoja, joille hän altistui. Nurmi voitti kauden päätteeksi SM-hopeaa.

Nurmi muodosti kaudella 2021–2022 TPS:n ykkösketjun Juuso Pärssisen ja Mikael Pyyhtiän kanssa. Hän teki SM-liigan yhden kauden piste-ennätyksensä tehoilla 20+19=39, joilla Nurmi voitti joukkueen sisäisen pistepörssin. Hän jakoi myös koko SM-liigan maalipörssin kymmenennen sijan KooKoon Heikki Liedeksen kanssa. Nurmi voitti myös TPS:n sisäisen tehotilaston lukemalla +13. Hän voitti myös koko pudotuspelien piste- ja syöttöpörssin tehoilla 4+15=19. Nurmi nousi pudotuspelien aikana myös kiistanalaiseksi pelaajaksi ja esimerkiksi TPS:n entinen valmentaja Hannu Jortikka kritisoi häntä *Ilta-Sanomien* haastattelussa filmaamisesta ja kaatuilusta. Nurmi voitti kauden päätteeksi SM-hopeaa. Joulukuussa 2021 hän teki TPS:n kanssa kolmivuotisen jatkosopimuksen, jonka kaksi jälkimmäistä kautta sisältävät option ulkomaille siirtymisestä.

Kesäkuussa 2022 Nurmi teki vapaana agenttina vuoden mittaisen NHL-tulokassopimuksen Nashville Predatorsin kanssa. Hänen kausipalkkansa on NHL:ssä 750 000 dollaria ja farmissa 70 000 dollaria. Nurmen sopimus sisältää myös 92 500 dollarin allekirjoitusbonuksen ja hän tienaa tietystä määrästä pelattuja otteluita mahdollisesti vielä 82 500 dollaria. Syksyn 2022 harjoitusleirin päätteeksi Predators lähetti Nurmen AHL-joukkue Milwaukee Admiralsiin, jossa hän kaudella 2022–2023 48 runkosarjaottelua tehopistein 12+12=24, kunnes Nurmen kausi päättyi loukkaantumiseen helmikuussa 2023.

Kaudeksi 2023–2024 Nurmi palasi kolmevuotisella sopimuksella Turun Palloseuraan. Hänen sopimuksensa sisältää option ulkomaille siirtymisestä.

### Maajoukkueura

Nurmi pelasi alle 20-vuotiaiden MM-kilpailuissa vuonna 2018. Hän edusti Suomea myös alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Nurmi valittiin turnauksen Tšekkiä vastaan pelatun avausottelun päätteeksi Suomen ottelun parhaaksi pelaajaksi. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2015, jolloin Nurmi voitti pronssia. Hän on pelannut yhteensä 23 nuorten ja 28 poikien maaottelua.

Suomen A-maajoukkueessa Nurmi on pelannut 11 ottelua ilman tehopisteitä. Hän teki A-maajoukkuedebyyttinsä Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Nurmi merkittiin debyyttiotteluunsa aluksi Suomen 13. hyökkääjäksi, mutta hän nousi kuitenkin joukkueen pelaavaan kokoonpanoon, kun Peter Tiivola loukkaantui ottelun avauserässä. Nurmi valittiin Suomen alustavaan MM-joukkueeseen vuoden 2022 turnaukseen, mutta hän putosi lopulta viimeisenä lopullisesta kisajoukkueesta, kun puolustaja Esa Lindell liittyi Suomen joukkueeseen kesken turnauksen.

Pelityyli
---------

Elite Prospects-sivuston mukaan Nurmella on sekä kokoa että taitoa ja hän käyttää kokoaan hyväkseen kiekollisena. Nurmi luistelee aktiivisesti ja luo painetta vastustajan alueelle, mutta hänellä on kuitenkin parannettavaa laitojen läheisyydessä pelaamisessa. Elite Prospectsin mukaan Nurmen pelityylissä on yhtäläisyyksiä Mikko Rantaseen.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | TPS | A-SM | 1 | 0 | 0 | 0 | 0 | – | – | – | – | – |
| 2014–2015 | TPS | A-SM | 20 | 2 | 4 | 6 | 12 | – | – | – | – | – |
| 2015–2016 | TPS | A-SM | 49 | 19 | 17 | 36 | 34 | 2 | 0 | 0 | 0 | 2 | U18 | 7 | 0 | 2 | 2 | 0 |
|  | TPS | SM-liiga | 2 | 0 | 0 | 0 | 0 | – | – | – | – | – |
| 2016–2017 | TPS | A-SM | 27 | 12 | 16 | 28 | 58 | 1 | 1 | 0 | 1 | 2 |
|  | TPS | SM-liiga | 5 | 0 | 0 | 0 | 2 | – | – | – | – | – |
|  | TUTO Hockey | Mestis | 11 | 2 | 0 | 2 | 2 | 6 | 0 | 1 | 1 | 4 |
| 2017–2018 | TPS | SM-liiga | 51 | 10 | 11 | 21 | 14 | 11 | 0 | 1 | 1 | 2 |
| 2018–2019 | TPS | SM-liiga | 60 | 1 | 11 | 12 | 20 | 5 | 0 | 1 | 1 | 0 |
| 2019–2020 | TPS | A-SM | – | – | – | – | – | 2 | 0 | 2 | 2 | 2 |
|  | TPS | SM-liiga | 57 | 14 | 14 | 28 | 28 | – | – | – | – | – |
| 2020–2021 | TPS | SM-liiga | 46 | 18 | 18 | 36 | 22 | 13 | 2 | 4 | 6 | 6 |
| 2021–2022 | TPS | SM-liiga | 56 | 20 | 19 | 39 | 49 | 18 | 4 | 15 | 19 | 4 |
| 2022–2023 | Milwaukee Admirals | AHL | 48 | 12 | 12 | 24 | 14 | – | – | – | – | – |
| 7 kautta | yhteensä | SM-liiga | 277 | 63 | 73 | 136 | 135 | 47 | 6 | 21 | 27 | 12 |
| 1 kausi | yhteensä | AHL | 48 | 12 | 12 | 24 | 14 | – | – | – | – | – |
| 1 kausi | yhteensä | Mestis | 11 | 2 | 0 | 2 | 2 | 6 | 0 | 1 | 1 | 4 |

Lähteet
-------

* Markus Nurmi The Internet Hockey Databasessa (englanniksi)
* Markus Nurmi Eurohockey-sivustolla (englanniksi)
* Markus Nurmi *Elite Prospects*. Everysport Media Group AB.  (englanniksi)

### Viitteet

1. 1 2 3 4  Ruskon Leijona palaa kotiin *hc.tps.fi*.  3.4.2023. HC TPS Turku Oy. Viitattu 30.7.2023.
2. ↑  HC TPS Twitterissä *twitter.com*.  6.11.2020. HC TPS Turku Oy. Viitattu 24.11.2020.
3. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 24.5.2018.
4. 1 2 3 4 5 6 7 8 9 10 11 12  Markus Nurmi *Elite Prospects*. Everysport Media Group AB.  (englanniksi)
5. ↑  TPS vahvisti: Nummelin palaa Turkuun *iltalehti.fi*.  5.5.2014. Alma Media Suomi Oy. Viitattu 30.7.2023.
6. ↑  Elite Prospects - TPS U20 *eliteprospects.com*. Everysport Media Group AB. Viitattu 10.4.2019. (englanniksi)
7. ↑  Kokoonpanot *liiga.fi*.  20.1.2016. Jääkiekon SM-liiga Oy. Viitattu 12.4.2020.
8. ↑  Ottelutilastot *liiga.fi*.  20.1.2016. Jääkiekon SM-liiga Oy. Viitattu 20.1.2016.
9. ↑  Hyökkääjä Markus Nurmi TUTOon *tutohockey.fi*.  11.1.2017. TUTO Hockey Oy. Viitattu 23.1.2017.
10. ↑  TPS jatkosopimuksiin nuorten pelureidensa kanssa *Jatkoaika.com*.  22.1.2017. Jatkoaika r.y. Viitattu 23.1.2017.
11. ↑  TUTOn hyökkäyksessä lähtijöitä ja tulijoita *Jatkoaika.com*.  14.2.2017. Jatkoaika r.y. Viitattu 17.2.2017.
12. ↑  Nuorilla pelaajilla mahdollisuus liikkua siirtotakarajan jälkeen *Jatkoaika.com*.  16.2.2017. Jatkoaika r.y. Viitattu 17.2.2017.
13. ↑  Elite Prospects - TPS U20 *eliteprospects.com*. Everysport Media Group AB. Viitattu 10.4.2019. (englanniksi)
14. ↑  Matches *championshockeyleague.com*.  2.7.2017. Champions Hockey League (CHL) AG. Viitattu 3.7.2017. (englanniksi)
15. ↑  Otteluseuranta *liiga.fi*.  19.9.2017. Jääkiekon SM-liiga Oy. Viitattu 19.9.2017.
16. ↑  Jatkuu! *twitter.com*.  13.12.2018. HC TPS Turku Oy. Viitattu 30.7.2023.
17. ↑  Elite Prospects - TPS *eliteprospects.com*. Everysport Media Group AB. Viitattu 10.4.2019. (englanniksi)
18. ↑  Määttä, Tuuli: Pelaaja-arviot 2019−20: Lauri Pajuniemi nousi TPS:n kirkkaimmaksi tähdeksi *Jatkoaika.com*.  24.3.2020. Jatkoaika r.y. Viitattu 12.4.2020.
19. ↑  Elite Prospects - TPS *eliteprospects.com*. Everysport Media Group AB. Viitattu 12.4.2020. (englanniksi)
20. ↑  Hurmerinta, Eero: TPS jatkosopimukseen piste-ennätystään hätyyttelevän Nurmen kanssa *Jatkoaika.com*.  22.1.2020. Jatkoaika r.y. Viitattu 22.1.2020.
21. ↑  Elite Prospects - TPS *eliteprospects.com*. Everysport Media Group AB. Viitattu 29.6.2021. (englanniksi)
22. ↑  Kalpa - TPS, 27.10.2020 *liiga.fi*.  27.10.2020. Jääkiekon SM-liiga Oy. Viitattu 27.10.2020.
23. ↑  Seppänen, Antti: Liiga-historian nopein maali! Markus Nurmi iski neljässä sekunnissa *liiga.fi*.  28.11.2020. Jääkiekon SM-liiga Oy. Viitattu 30.11.2020.
24. ↑  Karvonen, Ossi: Leijonien koronatapaus iskee myös SM-liigaan *MTVuutiset.fi*.  15.2.2021. Telia Company AB. Viitattu 29.6.2021.
25. ↑  Suvinen, Teemu: SM-liigan supertähti Markus Nurmi, 23, saa yleisöltä lokaa niskaansa – kuittaa viileästi vihaajilleen: "Turkulainen perusluonne" *is.fi*.  14.4.2022. Sanoma Media Finland Oy. Viitattu 11.6.2022.
26. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 11.6.2022. (englanniksi)
27. ↑  Elite Prospects - TPS *eliteprospects.com*. Everysport Media Group AB. Viitattu 11.6.2022. (englanniksi)
28. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 11.6.2022. (englanniksi)
29. ↑  Suvinen, Teemu: Supertähti Markus Nurmen, 23, kyseenalaiset tempaukset raivostuttavat – Hannu Jortikka jyrähtää SM-liigan lieveilmiöstä: "Ei kuulu lajiin!" *is.fi*.  13.4.2022. Sanoma Media Finland Oy. Viitattu 11.6.2022.
30. ↑  Tallskog, Mika: TPS:lle tärkeä kiinnitys tuleville vuosille – Markus Nurmelle kolmen vuoden jatkosopimus *Jatkoaika.com*.  9.12.2021. Jatkoaika r.y. Viitattu 9.12.2021.
31. ↑  Predators Sign Markus Nurmi to One-Year, Entry-Level Contract *nhl.com/predators*.  9.6.2022. Nashville, Tenn.:  Nashville Predators. Viitattu 11.6.2022. (englanniksi)
32. ↑  Markus Nurmi Contract, Markus Nurmi Cap Hit, Salary and Stats *puckpedia.com*. PuckPedia. Viitattu 30.7.2023. (englanniksi)
33. ↑  Nurminen, Veikko: Nashville Predators lähetti Markus Nurmen ja Juuso Pärssisen farmiin *Jatkoaika.com*.  4.10.2022. Jatkoaika r.y. Viitattu 13.11.2022.
34. 1 2  Myllykoski, Tatu: SM-liigan pudotuspelikunkku palaa Suomeen *is.fi*.  3.4.2023. Sanoma Media Finland Oy. Viitattu 30.7.2023.
35. ↑  Best Players of the Game Selected by the Team (pdf) *stats.iihf.com*.  24.4.2016. International Ice Hockey Federation (IIHF). Viitattu 29.6.2016. (englanniksi)
36. ↑  Tilanne 8.5.2022
37. ↑  RUS - FIN (Line Up) *stats.swehockey.se*.  5.11.2020. Svenska Ishockeyförbundet. Viitattu 8.11.2020. (englanniksi)
38. ↑  Lindell Leijonien viimeinen vahvistus – Mäenalaselle pelikieltoa *leijonat.fi*.  18.5.2022. Suomen Jääkiekkoliitto ry – Finlands Ishockeyförbund rf.  Arkistoitu 20.6.2022. Viitattu 11.6.2022.

TPS – SM-liiga
4 M. Jokinen |
6 Rafkin |
7 Lauridsen |
9 Koivu |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
33 Salin |
35 Anttila |
37 Broadhurst |
39 Lindberg |
40 Lehtonen |
41 Intonen |
42 Suomi |
44 Arell (**A**) |
49 Wernblom |
51 Nurmi |
52 Palmu (**A**) |
55 Lindroth |
57 Munkki |
58 Väisänen |
59 Hemming |
61 Jasu (**C**) |
62 Jürgens |
63 Kulmala |
66 Henriksson |
67 Sevänen |
76 Lindsten |
77 Haapanen |
81 Koskinen |
84 Pikkarainen |
98 Teissala  

Valmentajat Miettinen – Kalto – Salo – Moisanen – Mierlahti – Rosendahl – Granholm